**Príloha č. 4 výzvy**

VYHLÁSENIA UCHÁDZAČA

uchádzač (obchodné meno/meno a sídlo/miesto podnikania uchádzača, zastúpený meno/mená a priezvisko/priezviská) týmto vyhlasuje, že:

* je oprávnený dodávať tovar a uskutočňovať stavebné práce v súlade s výzvou na predkladanie ponúk na predmet zákazky „**Údržba športovej infraštruktúry – rekonštrukcia šatní“**,
* nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu
* súhlasí s podmienkami uvedenými vo výzve na predkladanie ponúk,
* predložené doklady / dokumenty a údaje uvedené v cenovej ponuke sú pravdivé a úplné,
* predkladá iba jednu cenovú ponuku,

V ............................... , dňa .................................

 podpis oprávnenej osoby

**ZMLUVA O DIELO**

Uzatvorená podľa § 536 a násl. zákona č. 513/1991 Zb. Obchodný zákonník v znení neskorších predpisov (ďalej len „Zmluva“)

medzi

Obchodné meno / názov: **Základná škola Stará Turá**

Sídlo: Hurbanova ul. č. 128/25

 916 01 Stará Turá

IČO: 36125121

DIČ: 2021606158

V zastúpení: Mgr. Jana Koštialová, riaditeľ školy

(ďalej len „Objednávateľ“)

a

Obchodné meno / názov:

Sídlo:

IČO:

DIČ/IČ DPH:

Bankové spojenie:

V zastúpení:

Zapísaný v ......

(ďalej len „Objednávateľ“)

**Článok I**

**Všeobecné ustanovenia**

1. Objednávateľ je konečným prijímateľom dotácie z dotačnej schémy Úradu vlády SR na program „Podpora rozvoja športu na rok 2019“. Na základe uskutočneného prieskumu trhu bol Zhotoviteľ vybraný ako úspešný uchádzač na realizáciu zákazky „Údržba športovej infraštruktúry – rekonštrukcia šatní“. Za účelom tejto Zmluvy je Dielom samotné plnenie vyplývajúce z uvedenej zákazky.

2. Špecifikácia diela a jeho rozsah je popísaný v prílohe č. 1 a v prílohe č. 2 tejto Zmluvy.

**Článok II**

**Predmet Zmluvy**

1. Zhotoviteľ sa zaväzuje vykonať pre Objednávateľa Dielo a Objednávateľ sa zaväzuje Dielo prevziať a zaplatiť zaň Zhotoviteľovi dohodnutú cenu diela.

**Článok III**

**Vykonanie Diela**

1. Zhotoviteľ je povinný vykonať dielo na svoje náklady a na svoje nebezpečenstvo v lehote do 14.2.2020.

2. Pri vykonávaní diela postupuje Zhotoviteľ samostatne a nie je pri určení spôsobu vykonania diela viazaný pokynmi Objednávateľa.

3. Veci, ktoré sú potrebné na vykonanie Diela je povinný obstarať zhotoviteľ.

4. Zhotoviteľ je povinný upozorniť Objednávateľa bez zbytočného odkladu na nevhodnú povahu vecí prevzatých od Objednávateľa alebo pokynov daných mu Objednávateľom na vykonanie Diela. Ak nevhodné veci alebo pokyny prekážajú v riadnom vykonávaní Diela, je Zhotoviteľ povinný jeho vykonávanie v nevyhnutnom rozsahu prerušiť do doby výmeny vecí alebo zmeny pokynov Objednávateľa alebo písomného oznámenia, že Objednávateľ trvá na vykonávaní Diela s použitím odovzdaných vecí a daných pokynov.

5. V prípade, že Zhotoviteľovi bude akákoľvek časť zadania Diela nejasná, má Zhotoviteľ právo informovať sa u Objednávateľa, resp. vyžiadať si od Objednávateľa upresňujúce informácie a Objednávateľ má povinnosť poskytnúť Zhotoviteľovi súčinnosť, a to bez zbytočného odkladu.

6. Objednávateľ sa zaväzuje poskytnúť Zhotoviteľovi potrebnú súčinnosť a podmienky nevyhnutné na vykonanie Diela. Zhotoviteľ nie je v omeškaní s plnením záväzku, ak mu Objednávateľ neposkytol potrebnú súčinnosť.

7. Nebezpečenstvo škody na Diele prechádza na Objednávateľa úplným zaplatením ceny diela.

**Článok IV**

**Odovzdanie Diela**

1. Zhotoviteľ splní svoju povinnosť vykonať Dielo jeho riadnym ukončením a odovzdaním Objednávateľovi.

2. Zmluvné strany sa dohodli, že o odovzdaní a prevzatí Diela bude zmluvnými stranami spísaný a podpísaný odovzdávací protokol alebo iný dokument potvrdzujúci odovzdanie Diela. Deň podpisu protokolu oboma zmluvnými stranami sa považuje za deň odovzdania diela.

**Článok V**

**Povinnosti Objednávateľa**

1. Objednávateľ je povinný vykonané Dielo prevziať a zaplatiť Zhotoviteľovi Cenu podľa platobných podmienok dohodnutých tejto Zmluve.

**Článok VI**

**Povinnosti Zhotoviteľa**

1. Zhotoviteľ sa zaväzuje, že vykoná Dielo podľa podmienok dohodnutých v tejto Zmluve.

2. Zhotoviteľ sa zaväzuje odovzdať Objednávateľovi doklady, ktoré sa vzťahujú k Dielu a ktoré sú potrebné na jeho užívanie.

**Článok VII**

**Cena Diela**

1. Objednávateľ sa zaväzuje zaplatiť Zhotoviteľovi za Dielo cenu v celkovej výške 12.199,24 EUR (ďalej ako "Cena").

2. Zmluvné strany sa dohodli, že Cena je pevná a nemenná, t.j. zahŕňa aj prípadné práce naviac.

**Článok VIII**

**Platobné podmienky**

1. Objednávateľ sa zaväzuje zaplatiť Zhotoviteľovi za riadne plnenie v zmysle tejto Zmluvy Cenu bankovým prevodom na bankový účet uvedený v záhlaví tejto zmluvy.

2. Zaplatením Ceny sa rozumie realizácia platobného príkazu v banke Objednávateľa.

**Článok IX**

**Vady Diela**

1. Zhotoviteľ zodpovedá za vady, ktoré má Dielo v dobe jeho odovzdania Objednávateľovi.

2. Objednávateľ je povinný Dielo pri odovzdaní náležite skontrolovať a vytknúť Zhotoviteľovi prípadné zjavné vady Diela. V opačnom prípade platí, že Dielo nemá žiadne zjavné vady.

3. Za vytknutie vád Diela sa považuje i zaznamenanie vád Diela do odovzdávacieho protokolu.

4. Zhotoviteľ je povinný vady Diela odstrániť v lehote do 10 pracovných dní od doručenia oznámenia o vytknutí vád Diela.

5. Ak Zhotoviteľ neodstráni vady Diela v uvedenej lehote, má Objednávateľ právo vytknuté vady Diela odstrániť sám alebo prostredníctvom tretej osoby na náklady Zhotoviteľa a Zhotoviteľ sa zaväzuje tieto náklady Objednávateľovi uhradiť.

**Článok X**

**Záruka**

1. Zhotoviteľ poskytuje záruku na akosť Diela v dĺžke 24 mesiacov od odovzdania Diela Objednávateľovi.

2. Zhotoviteľ poskytuje záruku na celé Dielo.

**Článok XI**

**Odstúpenie od Zmluvy**

1. Objednávateľ má právo od tejto Zmluvy odstúpiť v prípade, že:

a. Zhotoviteľ je v omeškaní s vykonaním Diela dlhšie než 10 pracovných dní,

b. Zhotoviteľ vstúpil do likvidácie alebo bude na jeho majetok súdom vyhlásený konkurz, alebo bude zamietnutý návrh na vyhlásenie konkurzu pre nedostatok majetku, alebo zanikne bez likvidácie a/alebo bude súdom vyhlásený úpadok Zhotoviteľa a/alebo Zhotoviteľ sa stane platobne neschopným,

c. Zhotoviteľom oznámené okolnosti vyššej moci trvajú dlhšie než 14 dní a zmluvné strany sa nedohodnú inak,

2. Zhotoviteľ má právo od tejto Zmluvy odstúpiť v prípade, že:

a. Objednávateľ je v omeškaní so zaplatením Ceny alebo jej časti dlhšie než 14 dní,

b. Objednávateľ vstúpi do likvidácie alebo bude na jeho majetok súdom vyhlásený konkurz, alebo bude zamietnutý návrh na vyhlásenie konkurzu pre nedostatok majetku, alebo zanikne bez likvidácie a/alebo bude súdom vyhlásený úpadok Objednávateľa a/alebo Objednávateľ sa stane platobne neschopným,

c. Objednávateľom oznámené okolnosti vyššej moci trvajú dlhšie než 14 dní a zmluvné strany sa nedohodnú inak.

3. Odstúpenie je účinné doručením písomného oznámenia o odstúpení druhej Zmluvnej strane.

**Článok XII**

**Sankcie**

1. V prípade, že sa Objednávateľ dostane do omeškania so zaplatením Ceny alebo jej časti podľa Zmluvy, zaväzuje sa zaplatiť Zhotoviteľovi zmluvnú pokutu vo výške 0,4 % z dlžnej čiastky za každý deň omeškania až do úplného zaplatenia príslušnej čiastky.

2. V prípade, že sa Zhotoviteľ dostane do omeškania s vykonaním Diela podľa tejto Zmluvy, zaväzuje sa zaplatiť Objednávateľovi zmluvnú pokutu vo výške 0,4 % z Ceny za každý deň omeškania až do vykonania Diela.

3. Zmluvná pokuta v sebe obsahuje náhradu škody a poškodená Zmluvná strana nemá právo požadovať náhradu škody od druhej Zmluvnej strany.

**Článok XIV**

**Komunikácia a doručovanie**

1. Pokiaľ v tejto Zmluve nie je uvedené inak, akékoľvek oznámenia, objednávky, žiadosti, písomnosti a iné dokumenty alebo informácie určené druhej Zmluvnej strane alebo vyžadované touto Zmluvou a akákoľvek iná komunikácia medzi Zmluvnými stranami (ďalej len „Oznámenie“), bude doručená druhej Zmluvnej strane na adresu uvedenú v hlavičke tejto zmluvy jedným z nasledovných spôsobov: (i) osobné doručenie, (ii) doporučenou poštou s doručenkou, (iii) kuriérskou službou, ktorá umožňuje overenie doručenia alebo (iv) emailom na emailovú adresu.

2. V prípade ak sa písomnosť aj pri dodržaní týchto podmienok vráti nedoručená, Zmluvné strany sa dohodli, že účinky doručenia nastávajú tretím dňom po vrátení zásielky Zmluvnej strane, ktorá zásielku doručuje.

**Článok XV**

**Vyššia moc**

1. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej Zmluvnej strany a bráni jej v splnení jej povinnosti, ak nemožno rozumne predpokladať, že by Zmluvná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala (ďalej len „Vyššia moc“)

2. Zmluvné strany nezodpovedajú za nesplnenie svojich povinností podľa tejto Zmluvy po dobu trvania Vyššej moci.

**Článok XVI**

**Rozhodné právo**

1. Táto Zmluva sa riadi právnym poriadkom Slovenskej republiky, najmä ustanoveniami § 536 a násl. zákona č. 513/1991 Zb. Obchodný zákonník v znení neskorších predpisov.

**Článok XVII**

**Záverečné ustanovenia**

1. Zmluvné strany vyhlasujú, že ich spôsobilosť na právne úkony nie je obmedzená, túto zmluvu uzatvárajú slobodne a vážne, neuzavreli ju v tiesni a za nápadne nevýhodných podmienok, pozorne si ju prečítali, jej obsahu porozumeli a nemajú proti jej forme a obsahu žiadne námietky, čo potvrdzujú svojimi vlastnoručnými podpismi. Súčasne sa zaväzujú nahradiť škodu, ktorá tým vznikne, ak by sa toto vyhlásenie dodatočne preukázalo ako nepravdivé.

2. Pokiaľ v tejto zmluve z kontextu jasne nevyplýva inak, zahŕňa význam slova v jednotnom čísle rovnaký význam daného slova v množnom čísle a naopak, význam slova vyjadrujúci určitý rod zahŕňa rovnako ostatné rody. Nadpisy sú uvádzané iba pre prehľadnosť a nemajú vplyv na výklad tejto Zmluvy.

3. Ak sa ktorékoľvek z ustanovení tejto Zmluvy stane neplatným alebo nevykonateľným, táto neplatnosť alebo nevykonateľnosť nespôsobí neplatnosť ostatných ustanovení tejto Zmluvy s výnimkou, ak by tieto ustanovenia nemohli byť oddelené od ostatného obsahu Zmluvy pre povahu Zmluvy, jej obsah alebo okolností, za ktorých bola Zmluva uzatvorená. V takomto prípade dohodnú zmluvné strany náhradnú úpravu, ktorá bude zodpovedať účelu sledovanému neplatným ustanovením.

4. Táto Zmluva predstavuje úplnú dohodu medzi Zmluvnými stranami vo vzťahu k predmetu tejto Zmluvy a nahradzuje akékoľvek predchádzajúce ústne alebo písomné dojednania medzi Zmluvnými stranami týkajúce sa predmetu tejto Zmluvy.

5. K zmene podmienok dohodnutých touto Zmluvou môže dôjsť len na základe vzájomnej dohody zmluvných strán formou písomného očíslovaného dodatku podpísaného osobami oprávnenými konať v mene Zmluvných strán.

6. Táto zmluva je vyhotovená v 2 rovnopisoch, pričom každý má platnosť originálu s určením jedného vyhotovenia pre každú Zmluvnú stranu.

7. Každá zo Zmluvných strán nesie svoje vlastné náklady vzniknuté v dôsledku uzatvorenia tejto Zmluvy. Práva a povinnosti vyplývajúce z tejto Zmluvy prechádzajú na právnych nástupcov oboch Zmluvných strán.

8. Pri riešení otázok touto zmluvou neupravených, sa Zmluvné strany budú riadiť príslušnými ustanoveniami záväzných predpisov platných na území Slovenskej republiky.

9. Zmluvné strany sa zaväzujú, že riešenie prípadných sporných otázok sa bude uskutočňovať predovšetkým spoločným rokovaním a vzájomnou dohodou prostredníctvom svojich zástupcov. V prípade, ak sa vzniknutý spor nevyrieši vzájomnou dohodou ktorákoľvek zo Zmluvných strán je oprávnená predložiť tento na riešenie príslušnému súdu Slovenskej republiky.

10. Táto Zmluva nadobúda účinnosť dňom nasledujúcim po dni jej zverejnenia.

11. Neoddeliteľnou súčasťou tejto Zmluvy sú prílohy

Príloha č. 1 Špecifikácia Diela

Príloha č. 2 Výkaz výmer

V Starej Turej dňa ..............

 Objednávateľ Zhotoviteľ